
Parlamentul României

Camera Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

Nr.4c-12/147/2015
	                           Bucureşti, 12.04.2015 

                          PL x. 394/2015


RAPORT 

asupra proiectului de Lege privind planificarea apărării

1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu proiectul de Lege privind planificarea apărării, trimis cu adresa nr. PL.x. 394 din 6 mai 2015 şi înregistrat cu nr. 4c-12/147din 08.05.2015. 

Proiectul de lege are ca obiect de reglementare înlocuirea actualei Legi nr. 473/2004 privind planificarea apărării cu un act normativ nou care să permită includerea experienţei dobândite în cadrul procesului de planificare al NATO şi UE, precum şi implementarea conceptelor noului proces de planificare a apărării al NATO.


2.  Consiliul Legislativ, cu nr. 344/21.04.2015, a avizat favorabil această iniţiativă legislativă.
3 Proiectul de lege face parte din categoria legilor organice, potrivit prevederilor art. 118 alin. (2) din Constituţia României, republicată.
4. Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.
5.  La lucrările Comisiei au fost prezenţi 23 deputaţi din totalul de 25 de membri.
6. Potrivit prevederilor art. 54 şi 55 din Regulamentul Camerei Deputaţilor, republicat, la lucrările Comisiei au participat în calitate de invitaţi doamna secretar de stat Otilia Sava, şeful Departamentului pentru Relaţia cu Parlamentul şi informare publică din cadrul Ministerului Apărării Naţionale şi domnul Şerban Lucian Lungu, directorul Direcţiei de Planificare Integrată a Apărării din cadrul Ministerului Apărării Naţionale.  

În urma dezbaterilor, în şedinţa din 12 mai a.c., membrii Comisiei, cu unanimitate de voturi, au hotărât să propună plenului Camerei Deputaţilor adoptarea acestei iniţiative legislative în forma prezentată. 

	Preşedinte,

Ion MOCIOALCĂ

	Secretar, 

Ioan BENGA


Consilier parlamentar

Daria Cotoc

Către,
BIROUL PERMANENT AL 

CAMEREI DEPUTAŢILOR
Vă înaintăm, alăturat, RAPORTUL asupra proiectului de Lege privind planificarea apărării.
În raport cu obiectul şi conţinutul său, proiectul de lege face parte din categoria legilor organice. 
Preşedinte, 

Ion MOCIOALCĂ

